طبیب
عشق تاثیرین علاجدا سالما دیقت دن طبیب
راضی قالماز عاشق شیدا طبابت دن طبیب
عاشقم جان بسله نیب دیر بیرجه او جانان اوچون
یوخدو قورخوم ذرره جه والله شکر، قتدن طبیب
مجنونام مئیلیم هرآن شیرین دوداقلاریندادی
چکمز ال جان طوطی سی بیرآن بو عادت دن طبیب
آرتسا جانیمدا شکر اولسام بو عشقین خسته سی
عیبی یوخدور مین کره ن اولسم دیابت دن طبیب
قورخما سن تجویز قیل یار لبلرین هر وعده یه
قوی دویونجا حظظ آلیم من بو حلاوت دن طبیب
مینجه سی سی انسولین ، هرداملاسی شهد لبین
تجربه ن عاجزدی اعجازه محبت دن طبیب
لاب ازلدن گول چیچک دن دیر علاجلار دونیادا
گول یاناق، قونجا دوداق الوان، طراوت دن طبیب
یازما متفورمین نه ده بیر بن کلامید نسخه یه
چون یئتر بیر گون یاشام اول سرو قامتدن طبیب
نازلی جانانین یانیندا بیر سعادت دیر اولوم
کیم قاچار؟ منده قاچام ان خوش سعادت دن طبیب
عربلی
گؤنده ر
بؤلوم : وطن
kas_Arab kas_Arab urd_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab urd_Arab urd_Arab azb_Arab azb_Arab azb_Arab azb_Arab pes_Arab azb_Arab azb_Arab pbt_Arab